Germaniya milliy jamoasi sobiq futbolchisi Mesut O‘zil futbolchilik faoliyatini yakunlaganini rasman e’lon qildi. U bu haqda ijtimoiy tarmoqlardagi sahifalarida ma’lum qilgan. Foto: Getty Images 34 yoshli yarimhimoyachi joriy yilgi mavsumni Turkiyaning «Istanbul Beshakshehir» klubida o‘tkazayotgan edi. O‘zil klubi safida bu mavsum bor-yo‘g‘i 5 o‘yinda maydonga tushgandi. Posmotret etu publikatsiyu v Instagram                                                                      Publikatsiya ot Mesut Özil (@m10_official) Germaniyalik futbolchi 8 yillik faoliyatidan keyin 2021 yil «Arsenal» bilan xayrlashgach, so‘nggi ikki mavsumni «Fenerbaxche» va «Istanbul Beshakshehir» klublarida o‘tkazdi. Eslatib o‘tamiz, O‘zil 2014 yil Germaniya milliy jamoasi safida jahon chempioni bo‘lgandi. JCh-2010da esa bronza medaliga ega chiqqan. U «Shalke», «Verder», «Real» klublari safida ham to‘p surgan.